
Text rozhodnutia
Súd: Krajský súd Bratislava Spisová značka: 5Co/259/2014 Identifikačné číslo súdneho spisu: 1114208156 Dátum vydania rozhodnutia: 30. 05. 2014 Meno a priezvisko sudcu, VSÚ: JUDr. Juraj Považan ECLI: ECLI:SK:KSBA:2014:1114208156.1 Uznesenie Krajský súd v Bratislave v právnej veci navrhovateľa: ZH Kredit, s.r.o. so sídlom Karadžičova 10, Bratislava, zast. JUDr. Felixom Neupauerom, advokátom so sídlom Karadžičova 10, Bratislava, proti odporcovi : L. I., B.. XX.XX.XXXX, X. Z. XX, X., o zaplatenie 145,99 EUR s príslušenstvom, o späťvzatí návrhu navrhovateľa po vydaní uznesenia o zastavení konania Okresným súdom Bratislava I, č.k. 17C 121/2014-40 zo dňa 31. marca 2014 takto r o z h o d o l : Odvolací súd pripúšťa späťvzatie návrhu na začatie konania, napadnuté uznesenie súdu prvého stupňa z r u š u j e a konanie z a s t a v u j e. Žiaden z účastníkov n e m á právo na náhradu trov konania. o d ô v o d n e n i e : Uznesením Okresného súdu Bratislava I, č.k. 17C 121/2014-40, zo dňa 31. 03.2014 súd konanie zastavil a vyslovil, že po právoplatnosti uznesenia bude vec postúpená Úradu pre dohľad nad zdravotnou starostlivosťou, so sídlom Bratislava, Žellova 2. Žiadnemu z účastníkov nepriznal právo na náhradu trov konania. Rozhodol tak po dospení k záveru, že nemá právomoc konať v danej veci, čo je neodstrániteľnou podmienkou konania. Po vydaní uznesenia, navrhovateľovi doručeného dňa 09.04.2014 (odporcovi doručované nebolo), zobral podaním doručeným súdu dňa 14.04.2014 navrhovateľ návrh späť, konanie žiadal zastaviť a o trovách konania rozhodnúť tak, že žiaden z účastníkov nemá právo na ich náhradu. Vyjadrenie odporcu k návrhu nebolo potrebné, nakoľko uznesenie prvostupňového súdu odporcovi doručované nebolo a tak jeho vyjadrenie k veci by bolo právne neúčinné ( § 96 ods. 3 O.s.p.). Podľa § 208 O.s.p., ak je návrh na začatie konania vzatý späť, keď už rozhodol súd prvého stupňa, ale jeho rozhodnutie nie je dosiaľ právoplatné, odvolací súd rozhodne o pripustení späťvzatia. Súd späťvzatie nepripustí, ak druhý účastník s tým nesúhlasí. Ak späťvzatie pripustí, odvolací súd zruší rozhodnutie súdu prvého stupňa a konanie zastaví. - 2 - Postupom podľa citovaného ustanovenia, keď uznesenie súdu prvého stupňa nenadobudlo právoplatnosť, odvolací súd pripustil späťvzatie návrhu, vydané uznesenie zrušil a konanie vo veci zastavil. Obligatórnou súčasťou každého rozhodnutia súdu, ktorým sa končí konanie vo veci, je výrok o náhrade trov konania, o ktorých rozhoduje súd z úradnej povinnosti a teda i v prípade, že sa žiaden z účastníkov náhrady trov konania nedomáha. O náhrade trov odvolacieho konania rozhodol odvolací súd podľa § 224 ods. 1 O.s.p. v spojení s ust. § 146 ods. 1 písm. c) O.s.p., keď pre iné rozhodnutie o náhrade trov konania nebol daný zákonný dôvod. Poučenie: Toto uznesenie nemožno napadnúť odvolaním.

